Sy pa, Faans, is ŉ onderwyser en sy ma, Koula, is ŉ rekenmeester. Hy het ook ŉ jonger broer, Daniel, wat nog op skool is.
Hy beskou sy ouers as sy rolmodelle. “Hulle staan altyd vierkantig agter my en moedig my aan om voortdurend beter te presteer.”
Hy het hokkie gespeel en deelgeneem aan atletiek. Vroeër in sy skoolloopbaan was hy deel van die Puma-span vir hokkie, die SA kampioenskap vir atletiek en die wêreldkampioenskap vir taekwondo in die VSA.
Hy beskou sy deursettingsvermoë as sy grootste bate en bely dat hy soms ongeduldig raak met mense wat sy tyd mors.